Megahjerne

Megahjerne (orig. Megamind) er en amerikansk animasjonsfilm fra 2010. Filmen er regissert av Tom McGrath, og har Will Ferrell, Tina Fey, Jonah Hill og Brad Pitt som hovedstemmer.

 Handling 
Superskurken Megahjerne (Will Ferrell) beseirer endelig sin erkefiende, superhelten Metro Man (Brad Pitt). Men Megahjerne oppdager snart at uten denne fienden blir livet meningsløst og tomt. Han trenger en ny fiende, og velger seg Hal Stewart (Jonah Hill). Hal jobber som kameramannen til Metro Mans kjæreste Roxanne Ritchie (Tina Fey), som er TV-reporter. Megahjerne gjør Hal om til superhelten Titan. Men situasjonen blir ikke helt som Megahjerne hadde tenkt seg; Hal misbruker de nye kreftene sine og bruker dem i stedet til å ødelegge verden. Megahjerne må dermed bytte rolle og redde sitt kjære Metro City og resten av verden fra Hals herjinger.

 Om produksjonen 
Filmen var Brad Pitts første stemmearbeid siden Sinbad: Legenden på de syv hav (2003), en annen DreamWorks-film. Ben Stiller og Robert Downey jr. var førstevalgene for stemmene til Megahjerne, men ingen av dem kunne stille opp grunnet kollisjon med andre prosjekter. Stiller gir likevel stemme til birollen Bernard.

Ifølge regissør Tom McGrath er inspirasjonen for filmen hentet fra Batman- og Supermann-universene.

 Stemmeskuespillere 
FigurEngelsk/original stemmeNorsk stemmeMegahjerne 
(engelsk: Megamind)Will FerrellChristoffer StaibMinionDavid CrossAnders ByeRoxanne RitchieTina FeyKjersti ElvikMetro ManBrad PittMads OusdalHal Stewart / TitanJonah HillKristoffer Sagmo AalbergBernhardBen StillerChristoffer StaibFengselsdirektørJ.K. SimmonsErik HivjuLord ScottTom McGrathLady ScottEmily NordwindMegahjernes mammaJessica SchulteMegahjernes pappaJustin TherouxBorgermesterStephen KearinFengels fangeBrian HopkinsFangevokter 1Christopher KnightsFangevokter 2Tom McGrathSkolebarn 1Ella Olivia StillerSkolebarn 2Quinn Dempsey StillerPappa i folkemengdeMike MitchellGråtende babyJasper Johannes AndrewsNyhetsreporterJack Blessing

 Eksterne lenker 



Kategori:Filmer fra 2010
Kategori:Superheltfilmer fra USA
Kategori:Animerte barnefilmer fra USA
Kategori:Animerte filmkomedier fra USA
Kategori:Engelskspråklige filmer
Kategori:Animerte eventyrfilmer fra USA
Kategori:Animerte science fiction-filmer fra USA